**Elnökségi ülés**

**ELTE Pedagógiai és Pszichológiai Kar Hallgatói Önkormányzat**

**Jegyzőkönyv**

**2022. január 27. (18:30-18:46)**

**Helyszín: Microsoft Teams videohívás**

**Jelenlévők:**

1. **Diczkó Dalma Elnök**
2. **Szabó Anna Szombathelyi ügyekért felelős alelnök**
3. **Horváth Szonja Gazdasági Bizottság elnöke**
4. **Fejes Zsófia Diákjóléti Bizottság elnöke**
5. **Zsolnai Dorottya Kommunikációs Bizottság elnöke**
6. **Bölcskei Dalma Külügyi Bizottság elnöke**
7. **Gál Anna Perspektíva főszerkesztő**
8. **Téglási Berta Ellenőrző Bizottsági elnök**

Az ELTE PPK HÖK Elnökségi ülése 6 mandátummal határozatképes.

Diczkó Dalma javaslatára az ülés jegyzőkönyvvezetője Téglási Berta.

A javaslatot az Elnökség 6 igen, 0 nem és 0 tartózkodó szavazattal egyhangúlag elfogadta.

**Az előzetesen kiküldött napirendi pontok a következők:**

1. **Aktualitások és beszámolók**
2. **Egyebek**

Az Elnökség 9 igen, 0 nem és 0 tartózkodással egyhangúlag elfogadta a meghívóban rögzített napirendi pontokat.

**2. Aktualitások és beszámolók**

Diczkó Dalma azzal kezdi az ülést, hogy bejelenti a közeljövőben várható 2 db HÖOK-os rendezvényt. Az első a február 18-ai dátummal meghirdetett OnX, a második pedig a február 25. és 27. között megtartandó HÖOK Közgyűlés. Diczkó Dalma ösztönzi az elnökségi tagokat, hogy vegyenek részt a Közgyűlésen.

Ezek után Diczkó Dalma megosztja az elnökségi tagokkal, hogy jövőhéten szerdán kerül megtartásra az évben először élőben egy olyan elnökségi ülés, amin az ELTE mindegyik karáról az összes HÖK elnök megjelenésére számítanak. Itt megtárgyalásra kerül az össz-ELTE gólyatáborának az ötlete. Továbbá bejelenti, hogy az EHÖK-ös képviselők később újra meglátogatnak minket, hogy akkor már konkrétumokat tudjunk megbeszélni együtt.

Zsolnai Dorottya bejelenti, hogy Szupkay Benedek elfogadta a neki felajánlott Kommunikációs Bizottság elnöki posztját. Ezentúl tájékoztat minket, hogy Ongai Kata továbbra is tervezi betölteni a meglévő posztját egy éven keresztül.

Horváth Szonja bejelenti, hogy sikeresen megtörtén az irodai beszerzés.

Gál Anna beszámol, hogy hogyan történt a megbeszélésük Martzy Rékával, az ELTE Online főszerkesztőjével. Ezen megbeszélésen szó esett arról, hogy közös programokat, diákbarát eseményeket terveznek szervezni a közeljövőben. Ezentúl beszámol arról, hogy éppen készülőben van egy szociális támogatás kisokos a diákok részére. Ebben segít neki Fejes Zsófia is.

**5. Egyebek**

Nem érkezett több bejelentés, így Diczkó Dalma az ülést 18:46 perckor lezárja.

Budapest, 2022. január 27.

Diczkó Dalma Téglási Berta

elnök elnök

ELTE PPK HÖK Ellenőrző Bizottság

ELTE PPK HÖK